1. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 776 της 11 Αυγ./6 Σεπτ. 1977 (ΦΕΚ Α΄ 250) Περί κυρώσεως Κανονισμού συμπληρωματικών παροχών μητρότητος υπό του Ο.Α.Ε.Δ. Έχοντες υπ’ όψει: α)Τας διατάξεις του άρθρ.7 του Ν.Δ. 212/1969 «περί Οργανώσεως και Διοικήσεως του Οργανισμού Απασχολήσεως Εργατικού Δυναμικού ως τούτο συνεπληρώθη δια της παρ.2 του άρθρ.4 του Νόμ. 549/1977 «περί τροποποιήσεως και συμπληρώσεως διατάξεών τινων της Εργατικής Νομοθεσίας και ρυθμίσεως συναφών θεμάτων». β)Την υπ’ αριθ. 3132 απόφασιν του Δ.Σ. του Ο.Α.Ε.Δ. διατυπωθείσαν κατά την υπ’ αριθ. 177 της 13.5.1977 συνεδρίασιν αυτού. γ)Την υπ’ αριθ. 720/1977 γνωμοδότησιν του Συμβουλίου της Επικρατείας, προτάσει του Υπουργού Εργασίας, αποφασίζομεν: Άρθρον μόνον.-Κυρούμεν τον καταρτισθέντα υπό του Δ.Σ. του Ο.Α.Ε.Δ. κανονισμόν «συμπληρωματικών παροχών μητρότητος» το κείμενον του οποίου έχει ως ακολούθως: «ΚΑΝΟΝΙΣΜΟΣ Συμπληρωματικών παροχών μητρότητος Άρθρ.1.-Ο Οργανισμός Απασχολήσεως Εργατικού Δυναμικού καταβάλλει εις τας επί σχέσει εργασίας ιδιωτικού δικαίου απασχολουμένας γυναίκας, τας ησφαλισμένας δια την ασθένειαν εις το Ι.Κ.Α., συμπληρωματικήν μορφήν κυοφορίας και λοχείας κατά τα εν τοις επομένοις οριζόμενα. Προϋποθέσεις καταβολής Άρθρ.2.-1.Παροχή υπό του ΙΚΑ επιδομάτων κυοφορίας και λοχείας. 2.Ενεργός εργασιακή σχέσις κατά τον χρόνον ενάρξεως της αποχής λόγω κυοφορίας και λοχείας. Καταβαλλόμενον ποσόν Άρθρ.3.-«1.Η συμπληρωματική παροχή ισούται προς την διαφορά που προκύπτει μεταξύ των υπό του Ι.Κ.Α. καταβληθέντων επιδομάτων κυοφορίας και λοχείας και των αποδοχών, τις οποίες δικαιούται η ασφαλισμένη κατά τον χρόνο ενάρξεως της αδείας κυοφορίας, σύμφωνα με την οικεία συλλογική σύμβαση εργασίας ή διαιτητική απόφαση ή με  τον πράγματι καταβαλλόμενο μισθό της βάσει της ατομικής συμβάσεως εργασίας της, κατά το μέτρο που ο μισθός αυτός δεν υπερβαίνει εκείνον που αντιστοιχεί στην εκάστοτε ισχύουσα ανώτατη ασφαλιστική κλάση του Ι.Κ.Α.». Η μέσα σε « » παρ.1 αντικαταστάθηκε ως άνω από το άρθρ.1 Π.Δ. 221/5-27 Αυγ. 1997 (ΦΕΚ Α΄ 168). 2.Η εν τη προηγουμένη παραγράφω συμπληρωματική παροχή καταβάλλεται δια το χρονικόν διάστημα καθ’ ο καταβάλλονται τα επιδόματα κυοφορίας και λοχείας, πλην του χρόνου δι’ ον ο εργοδότης υποχρεούται εις την καταβολήν των αποδοχών. 3.Η συμπληρωματική παροχή διακόπτεται εάν δι’ οιονδήποτε λόγον διακοπή η χορήγησις των επιδομάτων. 4.Η καταβολή υπό του Οργανισμού της συμπληρωματικής παροχής ενεργείται εφ’ άπαξ μετά την υπό του ΙΚΑ ολοσχερή καταβολήν των επιδομάτων. Διαδικασία Άρθρ.4.-1.Η συμπληρωματική παροχή καταβάλλεται τη αιτήσει της δικαιούχου, υποβαλλομένη εις την κατά τόπον αρμοδίαν υπηρεσίαν του Οργανισμού εντός τριμήνου από της εισπράξεως υπ’ αυτής των εκ του ΙΚΑ επιδομάτων. 2.Αρμοδία Υπηρεσία του Οργανισμού δια την καταβολήν της συμπληρωματικής παροχής είναι η του τόπου ένθα εδρεύει το χορηγήσαν τα επιδόματα Κατάστημα του ΙΚΑ. Εν ελλείψει δε τοιαύτης υπηρεσίας του Οργανισμού η καταβολή ενεργείται υπό του Καταστήματος τούτου του ΙΚΑ. 3.Αρμόδιον όργανον δια την αναγνώρισιν του σχετικού δικαιώματος είναι ο Διευθυντής της ανωτέρω αρμοδίας Υπηρεσίας του Οργανισμού ή του ΙΚΑ. 4.Ενστάσεις κατ’ αποφάσεων των εν τη προηγουμένη παραγράφω οργάνων ασκούνται εντός ανατρεπτικής προθεσμίας τριάκοντα ημερών από της κοινοποιήσεως, εκδικάζονται δε υπό των αρμοδίων κατά τον τόπον επιτροπών του Οργανισμού. (Αντί για τη σελ. 100,851) Σελ. 100,851(α) Τεύχος 1295-Σελ. 15 Συμπληρωματικές Παροχές Μητρότητας 15.Γ.η.1 Δικαιολογητικά Άρθρ.5.-Η αιτούσα οφείλει να προσκομίση δια την αναγνώρισιν του δικαιώματος τα κάτωθι δικαιολογητικά: α)Ασφαλιστικόν βιβλιάριον του ΙΚΑ. β)Βεβαίωσιν του εργοδότου εμφαίνουσαν, αα)την ενεργόν εργασιακήν σχέσιν κατά την έναρξιν της αποχής λόγω κυοφορίας και λοχείας, ββ)την λόγω κυοφορίας και λοχείας διακοπήν της απασχολήσεως, γγ)τας τακτικάς αποδοχάς του χρόνου της ενάρξεως της αποχής ως και τας τοιαύτας αίτινες θα κατεβάλλοντο κατά τον χρόνον αυτής και δδ)το χρονικόν διάστημα δι’ ο υπεχρεούτο ούτος κατά τα άρθρ. 657-658 του Αστικού Κώδικος εις την καταβολήν των αποδοχών. γ)Βεβαίωσιν του Ι.Κ.Α. περί της διαρκείας της επιδοτήσεως, του ύψους του ημερησίου επιδόματος και του συνολικώς καταβληθέντος ποσού των επιδομάτων κυοφορίας και λοχείας». Για την προστασία της μητρότητος βλέπε άρθρ. 15 Νόμ. 1483/5-8 Οκτ. 1984 (ΦΕΚ Α΄ 153), κατωτ. σελ. 282,49 και άρθρ. 9 Νόμ. 2224/5-6 Ιουλ. 1994 (ΦΕΚ Α΄ 112), κατωτ. σελ. 282,503. Σελ. 100,852(α) Τεύχος 1295-Σελ. 16 15.Γ .η.1 Συμπληρωματικές Παροχές Μητρότητας 